*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*176. számú előterjesztés*

Bátaszék Város Önkormányzat Képviselő-testületének 2018. június 27.-én

16,00 órakor megtartandó ülésére

*Garay utca felújítására (I.ütem) kivitelező kiválasztása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2018. 06. 26. |

***Tisztelt Képviselő-testület!***

Bátaszék Város Önkormányzata 2018. évi költségvetésében (3/2018.(II. 28.) önkormányzati rendelet) meghatározásra kerültek a dologi kiadásokon belül a városüzemeltetési feladatok, beruházási és felújítási feladatok, illetve az ezekhez tartozó források.

A Garay utca felső szakaszának állapota leromlott és régóta lakossági észrevételek érkeznek ezzel kapcsolatban. Továbbá a parkolók hiánya is felmerül.

A temető bejáratától délre 3 db merőleges felállású parkoló (1 db 4,5 x 3,5 m, 2 db 4,5 x 2,5 m méretű) kerül kialakításra, az útburkolat jobb széléhez csatlakozóan. A fenti parkolótól D-re kis mértékben csökken az útburkolat és a temető kerítése közötti távolság, ezért itt 4 db (6,5 x 2,5 m méretű) párhuzamos kialakítású parkoló kerül kialakításra. A temető bejáratától É-i irányban 10 db merőleges felállású parkolót (4,5 x 2,5 m méretű) alakítunk ki.

A Nyéki utca és a temető északi bejárata között a tervezett út vonalvezetése megegyezik a meglévő út vonalvezetésével.

A burkolatról lefolyó csapadékvíz a kiemelt szegély és a „K” szegély mellet összegyűlve a csapadékcsatornába jut.

A temetőben lévő nagy szelvényű árok szakasz korrekcióval kerül kialakításra. Az árokba csatlakozik a felújított csapadék csatorna.

A Garay u. Ny-i oldalán épülő - a meglévő járda nyomvonalán - új járda burkolat átlagosan 1,57 m szélességben.

Ajánlattételre szóló felhívás került kiküldésre három vállalkozónak, melynek tárgya: Bátaszék, Bátaszék, Garay utca (1625 hrsz.) I. ütem felújítási munkái.

|  |  |
| --- | --- |
| **Megnevezés** | **Elvárt befejezési határidő** |
| Bátaszék, Garay utca nagy szelvényű földárok kialakítása (Á-1-0-0) | **2018.08.31.** |
| Bátaszék, Garay utcában temető melletti parkolók kialakítása  | **2018.09.30.** |
| Bátaszék, Garay utca I. ütem D-i szakasz út felújítása és csapadékcsatorna építése (CS-1-0-0, CS-1-1-0) | **2019.06.30.** |
| Bátaszék, Garay utca I. ütem D-i szakasz járda és csapadékvíz elvezető csatorna építése | **2019.06.30.** |

Az ajánlattételi határidő lejártáig három ajánlattevő nyújtotta be ajánlatát. Az ajánlatok a formai és tartalmi szempontoknak megfelelnek (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1. KÉSZ Kft. 7140 Bátaszék, Bonyhádi u. 28.

2. Soltút Kft. 6320 Solt, Kecskeméti út 34.

3.Alisca Bau Zrt. 7140 Bátaszék, Bonyhádi út 30.

|  |  |  |  |
| --- | --- | --- | --- |
| **Megnevezés** | KÉSZ Kft. | Soltút Kft. | Alisca Bau Zrt. |
| Bátaszék, Garay utca nagy szelvényű földárok kialakítása (Á-1-0-0) | 1.025.195,-Ft | 757.335,-Ft | *761.180,-Ft* |
| Bátaszék, Garay utcában temető melletti parkolók kialakítása  | 1.840.727,-Ft | 1.734.518,-Ft | *1.727.676,-Ft* |
| Bátaszék, Garay utca I. ütem D-i szakasz út felújítása és csapadékcsatorna építése (CS-1-0-0, CS-1-1-0) | 12.201.793,-Ft | 6.387.498,-Ft | *6.133.894,-Ft* |
| Bátaszék, Garay utca I. ütem D-i szakasz járda és csapadékvíz elvezető csatorna építése | 4.739.524,-Ft | 11.496.484,-Ft | *10.390.904,-Ft* |
| Mindösszesen (bruttó): | 19.807.239,-Ft | 20.375.835,-Ft | ***19.013.654,-Ft*** |

Az Önkormányzat költségvetésében rendelkezésre álló forrás: bruttó 10 000 000,-Ft

Bruttó 19.013.654,-Ft összeggel javasoljuk az Alisca Bau Zrt.-vel történő szerződéskötést.

Az Önkormányzat költségvetésében rendelkezésre álló forrás 10.000.000,-Ft. Ennek terhére lehet megvalósítani az árok korrekciót *761.180*,-Ft összeggel, út felújítása és csapadékcsatorna építést 6.133.894,-Ft összeggel és a parkoló építést 1.727.676,-Ft összeggel.

A következő költségvetési évben a fennmaradó műszaki tartalmat 10.390.904,-Ft összeggel.

Mindezek alapján javasoljuk az alábbi határozati javaslat elfogadását.

***H a t á r o z a t i j a v a s l a t :***

**Garay utca felújításához (I.ütem) kivitelező****kiválasztására**

Bátaszék Város Önkormányzatának Képviselő-testülete;

1. a Bátaszék, Garay utca felújítása (I.ütem) munkák elvégzésével a Alisca Bau Zrt.-t (7140 Bátaszék, Bonyhádi u. 30) bízza meg,
2. a feladat ellátásához szükséges bruttó 19.013.654,- Ft vállalkozói díj kifizetéséhez

ba) 8.622.750,-Ft forrást a 2018. évi költségvetésében tervezett városüzemeltetési dologi kiadások keretének terhére biztosítja,

bc) 10.390.904,-Ft forrást biztosít az önkormányzat 2019. évi költségvetésének terhére,

1. felhatalmazza a város polgármesterét a feladat ellátására vonatkozó szerződés aláírására.

*Határidő: 2018. július 30.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

Alisca Bau Zrt.

 Bátaszéki KÖH városüz. iroda

Bátaszéki KÖH pénzügyi iroda

 irattár